6.  โครงการในอนาคต

  การลงทุนในปี 2548

บริษัทได้เสนอขายหุ้นสามัญเพิ่มทุนต่อประชาชนจำนวน 60 ล้านหุ้น ราคาหุ้นละ 3 บาท เมื่อวันที่
12-14 ตุลาคม 2548
โดยได้รับเงินจากการขายหุ้นสามัญเพิ่งทุนหลังหักค่าใช้จ่ายในการขายหลักทรัพย์สุทธิเป็นเงิน
171.416 ล้านบาท บริษัทได้นำเงินดังกล่าวไปใช้รวม 41.39 ล้านบาท
บริษัทได้ลงทุนในเครื่องจักร อุปกรณ์ เครื่องมือตรวจสอบและวิจัย
ในสายการผลิตสีพ่นชิ้นส่วนภายนอกรถยนต์ สายการผลิตสีพ่นชิ้นส่วนพลาสติก
และสายการผลิตหมึกพิมพ์ รวมถึงการสร้างอาคารสำเร็จรูปเพื่อขยายพื้นที่จัดเก็บสินค้า
และชำระคืนหนี้เงินทุนหมุนเวียนเพื่อประโยชน์ของบริษัทในการประหยัดดอกเบี้ยจ่าย
โดยบริษัทจะยังมีวงเงินสินเชื่อที่สามารถนำกลับมาใช้ได้ในอนาคต
รายละเอียดการใช้เงินมีดังต่อไปนี้

1. ค่าปรับปรุงที่ดิน ระบบรักษาความปลอดภัยและสาธารณูปโภค = 0.33 ล้านบาท

2. ซื้อเครื่องจักร อุปกรณ์ เครื่องมือตรวจสอบและการวิจัย ระบบคอมพิวเตอร์ = 0.71 ล้านบาท

3. ค่าสร้างอาคารสำเร็จรูป = 0.35 ล้านบาท

4. ชำระหนี้เงินทุนหมุนเวียน และค่าธรรมเนียมธนาคาร = 40.00 ล้านบาท

  แผนการลงทุนในปี 2549

1)  โครงการเพิ่มสายการผลิต (สีพ่นชิ้นส่วนภายนอกรถยนต์)

บริษัทมีแผนในการเพิ่มสายการผลิตสีใหม่
เพื่อรองรับการขยายตัวของอุตสาหกรรมการประกอบรถยนต์ในประเทศ
โดยเป็นโครงการเพิ่มสายผลิตสีพ่นชิ้นส่วนภายนอกรถยนต์ให้กับผู้ผลิตรถยนต์ (OEM)
เพื่อทดแทนการนำเข้า ซึ่งในปัจจุบันผู้ผลิตสี/เจ้าของ Know-How
สีพ่นรถยนต์ระดับโลกมีอยู่ประมาณไม่เกิน 10 ราย และแต่ละรายจะมีฐานลูกค้าของตน ปัจจุบัน
บริษัทมีความร่วมมือทางการค้ากับ BASF Coatings Japan ในส่วนของสีพ่นรถจักรยานยนต์อยู่แล้ว
จึงมีโอกาสสูงที่จะขยายความร่วมมือไปยังเทคโนโลยีการผลิตสีพ่นรถยนต์ และสีอื่นๆ
เพื่อเป็นผู้ผลิตสีพ่นชิ้นส่วนภายนอกรถยนต์ภายในประเทศที่มีมาตรฐานระดับสากลจากการใช้
Know-How ของ BASF Coatings Japan การขยายความร่วมมือดังกล่าว มีจุดประสงค์สำคัญ
เพื่อตอบสนองความต้องการของผู้ประกอบการภายในประเทศที่ต้องการใช้สีที่เป็นมาตรฐานเดียวกันในระดับสากล
โดยบริษัทมีแผนเพิ่มสายการผลิตและมีกำลังการผลิตประมาณ 1,100 ตันต่อปี นอกจากนี้
ในการร่วมมือทางการค้ากับ BASF Coatings Japan (ซึ่งเกิดจากการรวมกันของ NOF
ประเทศญี่ปุ่น และ BASF COATINGS ประเทศเยอรมัน)
และจะทำให้บริษัทขยายฐานลูกค้าครอบคลุมไปยังกลุ่มลูกค้าผู้ผลิตรถยนต์ค่ายญี่ปุ่น และค่ายยุโรป

บริษัทจะสร้างอาคารสีพ่นชิ้นส่วนภายนอกรถยนต์ บนพื้นที่ภายในโรงงานเดิมที่อำเภอพานทอง
จังหวัดชลบุรี โดยใช้เวลาในการปรับปรุงที่ดิน สร้างโรงงานและสาธารณูปโภค
พร้อมทั้งติดตั้งเครื่องจักรประมาณ 4-5 เดือนก่อนเริ่มผลิตและจำหน่าย
และบริษัทจะย้ายสายการผลิตสีพ่นรถจักรยานยนต์เข้ามารวมในอาคารใหม่ด้วย
เนื่องจากสีพ่นรถจักรยานยนต์ และสีพ่นภายนอกรถยนต์ บริษัทใช้ Know-How ในการผลิตของ BASF
Coatings Japan ทำให้บริษัทสามารถจัดสรรพื้นที่ได้เป็นสัดส่วนตามสายการผลิต และ Know-How
ที่ใช้ในการผลิต

ในโครงการเพิ่มสายการผลิตนี้ บริษัทจะใช้เงินลงทุนในการปรับปรุงที่ดิน สร้างโรงงาน
วางระบบสาธารณูปโภคและเพิ่มความปลอดภัยรวมประมาณ 60.50 ล้านบาท และซื้อเครื่องจักร
เครื่องมือตรวจสอบพร้อมติดตั้งประมาณ 22.00 ล้านบาท รวมทั้งสิ้นเป็นเงิน 82.50 ล้านบาท
โดยคาดว่าจะสามารถเริ่มผลิตและจำหน่ายสีพ่นชิ้นส่วนภายนอกรถยนต์ได้ภายในไตรมาสที่ 3 ปี
2549

แผนการตลาด

-   บริษัทมีความเชื่อมั่นในศักยภาพของตลาดสีพ่นภายนอกรถยนต์ โดยในปี 2548
    ความต้องการใช้ภายในประเทศ สำหรับตลาดผู้ใช้สีกลุ่ม OEM มีประมาณ 14,000 ตันต่อปี
    ทั้งนี้ ผู้ผลิตสีดังกล่าวภายในประเทศมีน้อยราย เช่น Thai Kansai Paint, Nippon
    Paint, ICI เป็นต้น ดังนั้น
    บริษัทจึงเล็งเห็นโอกาสทางธุรกิจที่จะเป็นผู้ผลิตสีพ่นภายนอกรถยนต์เพื่อรองรับการขยายตัวของอุตสาหกรรมยานยนต์และชิ้นส่วน
    และเพื่อเป็นฐานการผลิตให้กลุ่ม BASF COATINGS ในประเทศไทย

ปัจจัยที่จะให้โครงการประสบความสำเร็จ

-   โครงการเพิ่มสายการผลิตสีพ่นชิ้นส่วนภายนอกรถยนต์ สอดคล้องกับนโยบายของรัฐบาล
    ที่มีเป้าหมายจะทำให้ประเทศไทยเป็นฐานการผลิตยานยนต์ในเอเชีย (Detroit of Asia)
    ดังนั้น
    รายได้จากสายการผลิตสีพ่นชิ้นส่วนภายนอกรถยนต์ซึ่งเป็นองค์ประกอบหนึ่งในการผลิตรถยนต์
    ก็จะขยายตัวตามอุตสาหกรรมรถยนต์เช่นกัน

-   ฐานลูกค้าของกลุ่มผู้ผลิตรถยนต์ OEM ของ BASF COATINGS
    ซึ่งมีทั้งผู้ผลิตรถยนต์จากประเทศญี่ปุ่นและประเทศเยอรมัน จะใช้สีของกลุ่ม BASF COATINGS
    ตามพฤติกรรมของลูกค้าผู้ใช้สีที่จะไม่ค่อยเปลี่ยนยี่ห้อ เนื่องจากมีต้นทุนในการเปลี่ยนแปลงสูง

-   บริษัทมีทั้งความเข้าใจและความชำนาญในธุรกิจ
    สามารถทำให้ลูกค้ามีความเชื่อมั่นในการใช้สีได้
    และบริษัทยังสามารถตอบสนองต่อความต้องการใช้สีของลูกค้าในประเทศได้ดีกว่าการนำเข้าสีจากต่างประเทศ

  ประโยชน์ที่คาดว่าจะได้รับ

-   ขยายธุรกิจเข้าสู่ตลาดสีพ่นภายนอกรถยนต์ ซึ่งมีศักยภาพในการขยายตัว
    และได้รับการส่งเสริมจากรัฐบาล

-   บริษัทสามารถขยายฐานลูกค้าไปยังลูกค้ากลุ่มใหม่และเป็นที่รู้จักมากขึ้น

-   บริษัทสามารถใช้ประโยชน์ในพื้นที่โรงงานเดิมที่อำเภอพานทอง จังหวัดชลบุรี ได้อย่างเต็มที่

-   เพิ่มสาธารณูปโภคและเพิ่มระดับระบบความปลอดภัยในโรงงานมากขึ้น

  ความคืบหน้าของโครงการ

-   บริษัทอยู่ระหว่างการเจรจาเงื่อนไขทางธุรกิจกับ BASF Coatings
    ซึ่งคาดว่าจะทราบผลก่อนสิ้นปี 2549 โดยกำลังศึกษาทางด้านเทคนิคเพื่อการผลิตโดยใช้
    Know-How ของ BASF Coatings

2)  โครงการเพิ่มกำลังการผลิต (สีพ่นพลาสติกสำหรับชิ้นส่วนรถยนต์)

ปัจจุบันบริษัทผลิตสีพ่นพลาสติกสำหรับใช้พ่นชิ้นงานที่ผลิตจากพลาสติก เช่น
วัสดุภายนอกของอุปกรณ์อิเล็กทรอนิกส์ อุปกรณ์สื่อสาร เครื่องเสียง
รวมถึงชิ้นส่วนภายนอกรถยนต์ที่ผลิตจากพลาสติก เช่น ฝาครอบล้อรถ ตรารถยนต์ และไฟหน้า ซึ่งใน
ปี 2548 บริษัทมีกำลังการผลิตสูงสุดในสายผลิตสีพ่นพลาสติก เท่ากับ 600 ตันต่อปี
และใช้อัตราการผลิตสีพ่นพลาสติกอยู่ที่ประมาณร้อยละ 77 ของกำลังการผลิต ทั้งนี้
บริษัทได้รับลิขสิทธิ์การผลิตสีพ่นพลาสติกสำหรับชิ้นส่วนรถยนต์ โดยความร่วมมือทางการค้ากับ OMT
และเพื่อเป็นการรองรับการขยายตัวของจำนวนการผลิตรถยนต์ภายในประเทศ
ซึ่งตลาดภายในประเทศยังมีโอกาสทางธุรกิจอีกมาก
บริษัทจึงมีแผนที่จะขยายกำลังการผลิตสีพ่นพลาสติกสำหรับชิ้นส่วนรถยนต์ เช่น หน้าปัดรถยนต์
คอนโซลหน้า และแผงไฟ เป็นต้น
เพื่อให้สอดคล้องกับการเพิ่มสายการผลิตสีพ่นชิ้นส่วนภายนอกรถยนต์
ซึ่งอยู่ในอุตสาหกรรมรถยนต์เช่นกัน โดยจะขยายกำลังการผลิตสีพ่นพลาสติกอีกเท่ากับ 400 ตันต่อปี
รวมเป็นกำลังการผลิตสูงสุดเท่ากับ 1,000 ตันต่อปีภายในปี 2549 เพิ่มขึ้นประมาณร้อยละ 67
ของกำลังการผลิตเดิม

ในโครงการเพิ่มกำลังการผลิตนี้ บริษัทจะใช้เงินลงทุนในเครื่องจักร และเครื่องมือตรวจสอบ
ประมาณ 7.00 ล้านบาท โดยคาดว่าจะเริ่มลงทุนในไตรมาสที่ 1 ปี 2549
และคาดว่าจะดำเนินการเสร็จสิ้นภายในไตรมาสที่ 3 ปี 2549

[]

[]

รูปตัวอย่างชิ้นส่วนภายใน-ภายนอกรถยนต์ที่ใช้สีพ่นพลาสติก

แผนการตลาด

-   บริษัทจะเน้นลูกค้า OEM ในอุตสาหกรรมยานยนต์ โดยขยายฐานลูกค้าไปยังกลุ่มลูกค้าของ
    Origin และ Miki(Thailand) มากขึ้น โดยการผลิตสีพ่นพลาสติกหลากหลายชนิดขึ้น

  ปัจจัยที่จะให้โครงการประสบความสำเร็จ

-   ตามนโยบายของรัฐบาล ที่มีเป้าหมายจะทำให้ประเทศไทยเป็นฐานการผลิตยานยนต์ในเอเชีย
    (Detroit of Asia) จะทำให้อุตสาหกรรมรถยนต์ขยายตัว ดังนั้น
    รายได้จากสายการผลิตสีพ่นพลาสติกสำหรับชิ้นส่วนรถยนต์
    ซึ่งเป็นองค์ประกอบหนึ่งในการผลิตรถยนต์ ก็จะขยายตัวตามอุตสาหกรรมรถยนต์เช่นกัน

-   บริษัทใช้ Know-How ของ Origin ในการผลิตสีพ่นพลาสติก ซึ่งเป็นที่ยอมรับของลูกค้า
    และบริษัทยังมีความสามารถในการวิจัยและพัฒนา Know-How
    ให้สามารถใช้งานในประเทศไทยซึ่งมีสภาพแวดล้อมแตกต่างจากประเทศญี่ปุ่นได้เต็มประสิทธิภาพ

-   บริษัทจะขยายจำนวนลูกค้าโดยอาศัยฐานลูกค้าของบริษัทคู่ค้า
    และบริษัทยังสามารถให้คำแนะนำในการใช้งาน
    มีการติดต่อประสานงานและให้บริการหลังการขายกับลูกค้าอย่างใกล้ชิดและต่อเนื่อง

  ประโยชน์ที่คาดว่าจะได้รับ

-   มีผลิตภัณฑ์สีพ่นพลาสติกสำหรับชิ้นส่วนรถยนต์เพิ่มขึ้น
    และสามารถตอบสนองความต้องการของลูกค้าได้มากขึ้น

-   บริษัทสามารถผลิตสีพ่นพลาสติกได้เพิ่มขึ้นอีกประมาณร้อยละ 67 ของกำลังการผลิตเดิม
    ซึ่งจะทำให้บริษัทสามารถรองรับความต้องการสีพ่นพลาสติกของลูกค้าที่เพิ่มขึ้น
    โดยเฉพาะสีพ่นพลาสติกสำหรับชิ้นส่วนรถยนต์เพื่อให้สอดคล้องกับการเพิ่มสายการผลิตสีพ่นชิ้นส่วนภายนอกรถยนต์
    ซึ่งอยู่ในอุตสาหกรรมรถยนต์เช่นกัน

  ความคืบหน้าของโครงการ

-   บริษัทกำลังศึกษาทางด้านเทคนิคเพื่อเลือกซื้อเครื่องจักร อุปกรณ์
    เครื่องมือตรวจสอบสำหรับสีพ่นพลาสติกโดยมีการร่วมมือกันระหว่างบริษัท และเจ้าของ
    Know-How

3)  โครงการปรับปรุงประสิทธิภาพสายการผลิต และการจัดระบบคลังสินค้า

บริษัทมีแผนการปรับปรุงประสิทธิภาพสายการผลิตโดยจัดสรรพื้นที่ภายในโรงงานให้เป็นสัดส่วนยิ่งขึ้นตาม
Know-How ที่ใช้ในการผลิต
และปรับปรุงผังสายการผลิตภายในโรงงานเพื่อให้เกิดการใช้พื้นที่ได้อย่างเต็มที่และมีประสิทธิภาพ
จึงส่งผลให้บริษัทสามารถเพิ่มกำลังการผลิตสีเคลือบบรรจุภัณฑ์ ได้เพิ่มขึ้นอีก 200 ตันต่อปี
และหมึกพิมพ์ออฟเซทได้อีกประมาณ 300 ตันต่อปี รวมเป็นกำลังการผลิตสูงสุดเท่ากับ 2,300
ตันต่อปีภายในปี 2549 เพิ่มขึ้นประมาณร้อยละ 28 ของกำลังการผลิตเดิม
และบริษัทจะลงทุนในสายงานสนับสนุนการผลิต เพื่อเพิ่มประสิทธิภาพการผลิต และวิจัย
พัฒนาผลิตภัณฑ์ใหม่ๆ โดยการลงทุนในเครื่องมือและอุปกรณ์ที่ใช้ในการตรวจสอบและวิเคราะห์เพิ่มขึ้น
เพื่อเป็นการยกระดับมาตรฐานการตรวจสอบคุณภาพวัตถุดิบ
และสินค้าของบริษัทให้เป็นมาตรฐานสากล
และเพื่อรับรองว่าสินค้ามีค่ามาตรฐานตามข้อกำหนดของการค้าระหว่างประเทศ
รองรับการกีดกันทางการค้าที่ไม่ใช่มาตรการทางภาษี อีกทั้ง
ยังเป็นการลดค่าใช้จ่ายและเวลาในการวิเคราะห์และตรวจสอบสินค้าที่ต้องส่งไปทดลองและตรวจสอบยังต่างประเทศ
เช่น ประเทศญี่ปุ่น และสหรัฐอเมริกา
ซึ่งทำให้ต้องใช้ระยะเวลามากและอาจทำให้เสียโอกาสทางธุรกิจในอนาคตได้
บริษัทจะใช้เงินลงทุนในเครื่องมือและอุปกรณ์ที่ใช้ในการตรวจสอบและวิเคราะห์ เช่น
เครื่องมือตรวจสอบคุณภาพสี เตาอบสีด้วยระบบ UV เครื่องวัดความเข้มของสี
เครื่องมือวิเคราะห์หาสารโลหะหนัก เครื่องวัดระดับสารโลหะหนัก เครื่องวัดการดูดกลืนของแสง
เครื่องแยกองค์ประกอบของสารระเหย เครื่องแยกองค์ประกอบของเหลว
และเครื่องสุ่มตัวอย่างตามข้อกำหนด เช่น การสุ่มตัวอย่างสีตามความลึกของสี เป็นต้น

นอกจากนี้ บริษัทยังมีแผนที่จะสร้างอาคารสำนักงาน-คลังสินค้าบนพื้นที่ว่างที่เหลืออยู่ในโรงงาน
โดยประกอบด้วยพื้นที่อาคารสำนักงาน ขนาด 2 ชั้น และพื้นที่เก็บสินค้าพร้อมจำหน่าย ซึ่งในปัจจุบัน
อาคารเดิมที่ใช้เก็บวัตถุดิบเคมีภัณฑ์และสินค้าพร้อมจำหน่ายนั้น
ไม่เพียงพอต่อการรองรับการขยายตัวของบริษัท
จึงต้องการจัดระเบียบการเก็บวัตถุดิบเคมีภัณฑ์และสินค้าพร้อมจำหน่ายให้เป็นสัดส่วนมากยิ่งขึ้น
พร้อมทั้งปรับเส้นทางการขนส่งสินค้าพร้อมจำหน่ายภายในโรงงาน
ทำให้มีเส้นทางในการขนย้ายสินค้าพร้อมจำหน่ายที่สะดวกและสามารถเก็บรักษาวัตถุดิบได้เป็นสัดส่วนและเพิ่มความปลอดภัยมากขึ้น

ในโครงการปรับปรุงประสิทธิภาพสายการผลิตและจัดระบบคลังสินค้านี้
บริษัทจะใช้เงินลงทุนเครื่องจักรและเครื่องมือทดลองสำหรับสายการผลิตสีเคลือบบรรจุภัณฑ์และหมึกพิมพ์
ประมาณ 16.50 ล้านบาท เครื่องมือและอุปกรณ์ที่ใช้ในการตรวจสอบและวิเคราะห์ ประมาณ
18.00 ล้านบาท และลงทุนสร้างอาคารสำนักงาน-คลังสินค้า ประมาณ 36.00 ล้านบาท
รวมทั้งสิ้นประมาณ 70.50 ล้านบาท โดยจะเริ่มลงทุนตั้งแต่ไตรมาสที่ 1 ปี 2549
และคาดว่าจะดำเนินการเสร็จสิ้นภายในไตรมาสที่ 3 ปี 2549

  ประโยชน์ที่คาดว่าจะได้รับ

-   ทำให้บริษัทสามารถจัดสรรพื้นที่การผลิตสีแต่ละประเภทแยกจากกันได้ชัดเจนเป็นสัดส่วนมากขึ้น
    และทำให้เจ้าของลิขสิทธิ์ และผู้คิดค้นสูตรสีมีความมั่นใจมากขึ้น
    ในระบบการรักษาความลับของการกระบวนการผลิตสี ตั้งแต่การผสมสีตามสูตร การผลิต
    จนถึงการบรรจุ

-   บริษัทสามารถขยายกำลังการผลิตสีเคลือบบรรจุภัณฑ์
    และหมึกพิมพ์ได้เพิ่มขึ้นจากการปรับปรุงพื้นที่การผลิต

-   จากการที่มีกำลังการผลิตเพิ่มขึ้นจะทำให้บริษัทสามารถจำหน่ายสีเพิ่มมากขึ้น
    และส่งผลให้บริษัทมีส่วนครองตลาดในสายการผลิตเดิมมากขึ้นด้วย

-   อาคารสำนักงาน-คลังสินค้าจะทำให้บริษัทสามารถแยกสินค้าพร้อมจำหน่ายออกจากอาคารเก็บวัตถุดิบที่ใช้ในการผลิต
    และเพิ่มความสะดวกในเส้นทางการขนส่งของภายในโรงงานด้วย

-   การพัฒนาสายงานสนับสนุนธุรกิจ
    ด้านการวิจัยและพัฒนาจะทำให้บริษัทเพิ่มความสามารถในการแข่งขัน
    และสร้างความแตกต่างจากคู่แข่ง เนื่องจากสามารถให้คำแนะนำแก่ลูกค้า
    และลูกค้าสามารถใช้สีที่มีคุณสมบัติเหมาะสมกับสภาพแวดล้อมที่ต้องการใช้งาน
    และสามารถนำสีไปใช้ได้เต็มประสิทธิภาพ

-   ลดต้นทุนการผลิตทางอ้อมโดยการลดอัตราการสูญเสียจากการผลิต
    และลดค่าใช้จ่ายที่ต้องส่งงานไปทดลองและตรวจสอบยังต่างประเทศ

  ความคืบหน้าของโครงการ

-   บริษัทมีการออกแบบสร้างอาคารสำนักงาน-คลังสินค้า และประเมินค่าก่อสร้างเสร็จสิ้นแล้ว
    ขณะนี้อยู่ระหว่างการคัดเลือกผู้รับเหมาก่อสร้าง

-   บริษัทอยู่ได้จัดซื้อเครื่องมือและอุปกรณ์ที่ใช้ในการตรวจสอบและวิเคราะห์บางส่วนแล้ว

  สรุปแผนการลงทุน

+------------------------------------+-------+------------+-----------+
| รายละเอียด                          | หน่วย  | ปี 2548     | ปี 2549    |
+------------------------------------+-------+------------+-----------+
| กำลังการผลิต                         |       |            |           |
+------------------------------------+-------+------------+-----------+
|   กำลังการผลิตส่วนเพิ่ม                 | ตัน    | -0-        | 2,000     |
+------------------------------------+-------+------------+-----------+
|   กำลังการผลิตสีรวมทั้งสิ้น               | ตันต่อปี | 4,900      | 6,900     |
+------------------------------------+-------+------------+-----------+
| เงินลงทุนในโครงการ                   |       |            |           |
+------------------------------------+-------+------------+-----------+
|   1. ค่าปรับปรุงที่ดิน ระบบความปลอดภัย    | ล     | 0.33       | 32.67     |
|   และสาธารณูปโภค                    | ้านบาท |            |           |
+------------------------------------+-------+------------+-----------+
|   2.                               | ล     | -0-        | 27.50     |
|                                    | ้านบาท |            |           |
|  อาคารโรงงานสายการผลิตสีพ่นชิ้นส่วนรถยนต์ |       |            |           |
+------------------------------------+-------+------------+-----------+
|   3. ซื้อเครื่องจักร                    |       |            |           |
|   อุปกรณ์และเครื่องมือตรวจสอบ           |       |            |           |
+------------------------------------+-------+------------+-----------+
|   สายการผลิตสีพ่นชิ้นส่วนภายนอกรถยนต์     | ล     | 0.39       | 21.61     |
|                                    | ้านบาท |            |           |
+------------------------------------+-------+------------+-----------+
|   สายการผลิตสีพ่นพลาสติก               | ล     | 0.01       | 6.99      |
|                                    | ้านบาท |            |           |
+------------------------------------+-------+------------+-----------+
|   สายการผลิตสีเคลือบบรรจุภัณฑ์           | ล     | -0-        | 4.00      |
|                                    | ้านบาท |            |           |
+------------------------------------+-------+------------+-----------+
|   สายการผลิตหมึกพิมพ์                  | ล     | 0.12       | 12.38     |
|                                    | ้านบาท |            |           |
+------------------------------------+-------+------------+-----------+
|   4.                               | ล     | 0.19       | 17.81     |
|   เครื่องม                           | ้านบาท |            |           |
| ือและอุปกรณ์ที่ใช้ในการตรวจสอบและวิเคราะห์ |       |            |           |
+------------------------------------+-------+------------+-----------+
|   5. อาคารสินค้าสำเร็จรูป              | ล     | 0.36       | 35.65     |
|                                    | ้านบาท |            |           |
+------------------------------------+-------+------------+-----------+
|   ประมาณเงินลงทุนในโครงการในแต่ละปี    | ล     | 1.40       | 158.61    |
|                                    | ้านบาท |            |           |
+------------------------------------+-------+------------+-----------+
|   ประมาณเงินลงทุนในโครงการรวมทั้งสิ้น    | ล     | 160.0      |           |
|                                    | ้านบาท |            |           |
+------------------------------------+-------+------------+-----------+